ddrg/super_eurlex huggingface dataset:
A Tanács határozata

(1980. január 21.)

a közegészségügyi vezető tisztségviselők bizottságának létrehozásáról szóló 75/365/EGK határozat módosításáról

(80/157/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság határozattervezetére,

mivel a Tanács a 75/365/EGK határozatával [1] létrehozta a közegészségügyi vezető tisztségviselők bizottságát, amelynek feladata az orvosok letelepedési jogáról és a szolgáltatásnyújtás szabadságáról szóló irányelvek végrehajtása során esetleg felmerülő nehézségek felfedése és elemzése, a tagállamokban az orvosi ellátás nyújtásának feltételeire vonatkozó összes lényeges információ összegyűjtése, továbbá olyan vélemény megfogalmazása, amely irányt mutathat a Bizottságnak az említett irányelvek módosítására irányuló munkájában;

mivel az említett határozatot a 77/455/EGK [2] és a 78/689/EGK [3] határozat módosította, amely a közegészségügyi vezető tisztségviselők bizottságát a Tanács által a letelepedési jognak és a szolgáltatásnyújtás szabadságának az általános ápolók és fogorvosok általi eredményes gyakorlása érdekében elfogadott intézkedések alkalmazása kapcsán ugyanezzel a feladattal bízza meg;

mivel a Tanács által a letelepedési jognak és a szolgáltatásnyújtás szabadságának eredményes gyakorlása érdekében elfogadott intézkedések alkalmazása, valamint a szülésznők tevékenysége tekintetében a törvényi, rendeleti és közigazgatási rendelkezések összehangolása problémákhoz vezethet, amelyeket közösen kell megvizsgálni;

mivel ezzel a feladattal a közegészségügyi vezető tisztségviselők bizottságát kell megbízni;

mivel az említett bizottság feladatkörét ennek megfelelően ki kell terjeszteni,

A KÖVETKEZŐKÉPPEN HATÁROZOTT:

1. cikk

"2. cikk

A bizottság feladata:

- a 75/362/EGK [4], a 75/363/EGK [5], a 77/452/EGK [6], a 77/453/EGK [7], a 78/686/EGK [8], a 78/687/EGK [9], a 80/154/EGK [10], valamint a 80/155/EGK [11] irányelv végrehajtása során esetleg felmerülő nehézségek felfedése és elemzése,

- az összes lényeges információ összegyűjtése a következőkről:

- az általános és szakorvosi ellátás nyújtásának feltételei a tagállamokban,

- az általános ápolók által nyújtott betegápolás feltételei a tagállamokban,

- a fogorvosok által nyújtott általános és szakorvosi ellátás feltételei a tagállamokban,

- a szülésznők tevékenységének feltételei a tagállamokban,

- a Bizottságnak a fent említett irányelvek módosítására irányuló munkájához irányt mutató vélemény megfogalmazása."

Kelt Brüsszelben, 1980. január 21-én.

a Tanács részéről

az elnök

G. Marcora

[1] HL L 167., 1975.6.30., 19. o.

[2] HL L 176., 1977.7.15., 13. o.

[3] HL L 233., 1978.8.24., 17. o.

[4] HL L 33., 1980.2.11., 1. o.

[5] HL L 33., 1980.2.11., 14. o.

[6] HL L 176., 1977.7.15., 1. o.

[7] HL L 176., 1977.7.15., 8. o.

[8] HL L 233., 1978.8.24., 1. o.

[9] HL L 233., 1978.8.24., 10. o.

[10] HL L 33., 1980.2.11., 1. o.

[11] HL L 33., 1980.2.11., 8. o.

--------------------------------------------------
Hivatalos Lap L 149 , 17/06/1980 o. 0041 - 0041

görög különkiadás: fejezet 12 kötet 2 o. 0053

spanyol különkiadás fejezet 12 kötet 3 o. 0213

portugál különkiadás fejezet 12 kötet 3 o. 0213



A Tanács határozata (1980. június 9.) a nukleáris anyagok fizikai védelméről szóló nemzetközi egyezmény Bizottság általi megkötésének jóváhagyásáról (80/565/Euratom) AZ EURÓPAI KÖZÖSSÉGEK TANÁCSA, tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére, tekintettel a Bizottság tervezetére, mivel a tanácsi irányelvekkel összhangban a Bizottság tárgyalásokat folytatott a nukleáris anyagok fizikai védelméről szóló nemzetközi egyezményről; mivel ezért az említett egyezmény Bizottság általi megkötését jóvá kell hagyni, A KÖVETKEZŐKÉPPEN HATÁROZOTT: Egyetlen cikk A nukleáris anyagok fizikai védelméről szóló nemzetközi egyezmény Bizottság általi megkötését a Tanács jóváhagyja. Kelt Luxembourgban, 1980. június 9-én. a Tanács részéről az elnök F. Pandolfi --------------------------------------------------
A Tanács határozata

(1980. október 14.)

a juhhús- és kecskehúságazatban Argentínával, Ausztráliával, Új-Zélanddal és Uruguayjal való önkorlátozási megállapodás megkötéséről

(80/982/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a Bizottság tárgyalásokat kezdett a juh- és kecskehús vagy élő juh és kecske szállítását végző, tagsággal nem rendelkező országokkal annak érdekében, hogy megállapodást érjen el Közösségbe irányuló kivitelük önkorlátozására vonatkozóan;

mivel a Bizottság megállapodást ért el Argentínával, Ausztráliával, Új-Zélanddal és Uruguay-jal;

mivel az említett megállapodások az érintett ágazatban lehetővé teszik a kereskedelem olyan formáját, amely összeegyeztethető a kérdéses ágazat piacának közös szervezésével,

A KÖVETKEZŐKÉPPEN HATÁROZOTT:

1. cikk

(1) A juhhús- és kecskehúságazatban az alábbiakban felsorolt országokkal levélváltás formájában kötött megállapodások a Közösség nevében jóváhagyásra kerülnek;

- Argentína,

- Ausztrália,

- Új-Zéland,

- Uruguay.

(2) A megállapodások szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az 1. cikkben említett megállapodásoknak a Közösséget jogilag kötelező aláírására jogosult személyt.

Kelt Luxembourgban, 1980. október 14-én.

a Tanács részéről

az elnök

C. Ney

--------------------------------------------------
A Bizottság határozata

(1980. július 17.)

a gabonavetőmagok csomagolásán az előírt tájékoztatás eltüntethetetlen nyomással való feltüntetésének engedélyezéséről

(80/755/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/692/EGK irányelvvel [1] módosított, a gabonavetőmag forgalmazásáról szóló, 1966. június 14-i 66/402/EGK tanácsi irányelvre [2] és különösen annak 10. cikke (1) bekezdésének a) pontja utolsó mondatára,

mivel a gabonavetőmag általában csak akkor hozható forgalomba, ha a csomagolását a 66/402/EGK irányelvben meghatározott rendelkezésekkel összhangban hatósági címkével látják el;

mivel az említett rendelkezések szerint engedélyezhető az előírt információ magára a csomagolásra letörölhetetlen formában történő nyomtatása a címke esetében meghatározott modell alapján;

mivel az ilyen engedély olyan feltételek mellett adható, amelyek biztosítják, hogy a felelősség a minősítő hatóságot terhelje;

mivel az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT A HATÁROZATOT:

1. cikk

(1) A tagállamok a (2) bekezdésben meghatározott feltételek mellett engedélyezhetik az előírt információ – hatósági felügyelet mellett történő – rányomtatását az "elit vetőmag" és a "minősített vetőmag" kategóriába tartozó gabonavetőmagok csomagolására.

(2) Az (1) bekezdésben megadott engedély tekintetében a következő feltételeket kell alkalmazni:

a) az előírt információt eltüntethetetlenül kell a csomagolásra nyomtatni vagy pecsételni;

b) a nyomtatás vagy a pecsét megjelenésének és színének összhangban kell lennie az érintett tagállamban használt címke mintájával;

c) az előírt – legalább a 66/402/EGK irányelv IV. melléklete A. címének a) 3.3a és 6. pontjában megkövetelt – információt a fent említett irányelv 7. cikke (2) bekezdésének megfelelően végrehajtott mintavételkor, hatóságilag vagy hatósági felügyelet mellett kell a csomagolásra nyomtatni vagy pecsételni;

d) az előírt információn kívül minden csomagnak a csomagolást nyomtató vállalkozás által letörölhetetlenül rányomtatott, rápecsételt vagy perforált, hatóságilag kiadott egyedi sorozatszámmal kell rendelkeznie; e vállalat tájékoztatja a minősítő hatóságot a kiadott csomagok mennyiségéről, beleértve azok sorozatszámát is;

e) a minősítő szerv nyilvántartja az ily módon megjelölt vetőmag mennyiségét, az összes tétel csomagjainak a tartalmát és számát, valamint a d) pontban említett sorozatszámot;

f) a termelők által vezetett nyilvántartást a minősítő szerv felülvizsgálja.

2. cikk

A tagállamok értesítik a Bizottságot, hogy milyen feltételek mellett élnek az 1. cikkben megadott engedéllyel. A Bizottság tájékoztatja erről a többi tagállamot.

3. cikk

Ennek a határozatnak a tagállamok a címzettjei.

Kelt Brüsszelben, 1980. július 17-én.

a Bizottság részéről

Finn Gundelach

alelnök

[1] HL L 205., 1979.8.13., 1. o.

[2] HL 125., 1966.7.11., 2309/66. o.

--------------------------------------------------
A Bizottság határozata

(1980. július 8.)

a szőlőterületek statisztikai felméréseire vonatkozó további rendelkezések megállapításáról

(80/763/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szőlőterületek statisztikai felméréseiről szóló, 1979. február 5-i 357/79/EGK tanácsi rendeletre [1] és különösen annak 6. cikke (2) bekezdésére,

mivel a tagállamokban jelentősen eltérő terméshozamú termőterületek léteznek, a borszőlőfajtákat termő szőlőterületeket hektáronkénti hozamosztályokra célszerű felosztani annak érdekében, hogy hatékonyan vizsgálni lehessen a bortermelési képesség fejlődését;

mivel a 357/79/EGK rendelet 6. cikkének (2) bekezdése alapján a hozamosztályokat a rendelet 8. cikkében szabályozott eljárásnak megfelelően kell megállapítani;

mivel e határozat intézkedései összhangban vannak az Agrárstatisztikai Állandó Bizottság véleményével,

ELFOGADTA EZT A HATÁROZATOT:

1. cikk

A 357/79/EGK rendelet 6. cikkének (2) bekezdésében említett hozamosztályokat a melléklet tartalmazza.

2. cikk

Ennek a határozatnak a tagállamok a címzettjei.

Kelt Brüsszelben, 1980. július 8-án.

a Bizottság részéről

François-Xavier Ortoli

alelnök

[1] HL L 54., 1979.3.5., 124. o.

--------------------------------------------------

MELLÉKLET

Hozamosztályok

(szőlőmust vagy bor hl/ha-ban)

Hozamosztályok | M. t. minőségi borok | Más borok |

I | < 30 | < 40 |

II | 30 – 70 | 40 – 70 |

III | 70 – 110 | 70 – 100 |

IV | > 110 | 70 – 100 |

V | | > 130 |

--------------------------------------------------
A Tanács 81/121/EGK határozata

(1981. március 3.)

a Gazdasági és Szociális Bizottság tagjai, póttagjai és szakértői részére napidíj biztosításáról, valamint utazási költségeik megtérítéséről

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre, és különösen annak 6. cikkére,

mivel eljárásokat kell megállapítani a Gazdasági és Szociális Bizottság tagjai, póttagjai és szakértői részére napidíj biztosításáról és utazási költségeik megtérítéséről a Gazdasági és Szociális Bizottság 1980. július 22-én módosított [1], 1974. június 13-i eljárási szabályzatának [2] értelmében,

A KÖVETKEZŐKÉPPEN HATÁROZOTT:

1. cikk

Az alábbi rendelkezésekkel összhangban a Gazdasági és Szociális Bizottság tagjai, a póttagok és a szakértők jogosultak napidíjra az ülésekkel vagy utazásokkal töltött napok alapján, valamint utazási költségeik megtérítésére.

2. cikk

A napidíj minden ülésezéssel töltött nap után:

- tagoknak BEF 3300,

- póttagoknak és szakértőknek BEF 2475.

3. cikk

(1) Az utazással töltött napok megtérítéséhez alapul vett időtartamot visszautazás esetében átalányalapon a következő számítás szerint kell megállapítani:

- 100 kilométer feletti, de legfeljebb 200 kilométeres távolság esetén háromnegyed nap,

- 200 kilométer feletti, de legfeljebb 500 kilométeres távolság esetén egy nap,

- 500 kilométer feletti, de legfeljebb 1000 kilométeres távolság esetén másfél nap,

- 1000 kilométert meghaladó távolság esetén két nap.

(2) Az utazásra fordított idő megtérítése azonban a Gazdasági és Szociális Bizottság 1981. március 1-jén hatályban lévő pénzügyi szabályai alapján fizetett összegek szerint történik mindaddig, amíg az (1) bekezdésben ismertetett számítási eljárás ugyanolyan szintű költségtérítést nem eredményez.

4. cikk

(1) Az utazási költségek megtérítése a Gazdasági és Szociális Bizottság 1981. március 1-jén hatályban lévő pénzügyi szabályaival összhangban történik, amely úgy értendő, hogy a póttagok ugyanolyan bánásmódban részesülnek, mint a tagok és szakértők.

(2) A tagok, póttagok és szakértők légi utazási költségeinek megtérítésénél azonban a turista osztály viteldíját veszik alapul, kivéve a szolgálati úton lévő elnököt és az alelnököt, akik jogosultak az első osztályú viteldíj megtérítésére.

5. cikk

Ez a határozat 1981. március 1-jén lép hatályba.

Kelt Brüsszelben, 1981. március 3-án.

a Tanács részéről

az elnök

G. M. V. Van Aardenne

[1] HL L 366., 1980. 12.31., 30. o.

[2] HL L 228., 1974.8.19., 1. o.

--------------------------------------------------
A Tanács határozata

(1981. április 28.)

a juhhús- és kecskehús-ágazatban Ausztriával, Izlanddal, Lengyelországgal és Romániával való önkorlátozási megállapodások megkötéséről

(81/359/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel a Bizottság tárgyalásokat kezdett a juh- és kecskehús vagy élő juh és kecske szállítását végző, tagsággal nem rendelkező országokkal annak érdekében, hogy megállapodást érjen el a Közösségbe irányuló kivitelük önkorlátozására vonatkozóan;

mivel a Bizottság megállapodást ért el Ausztriával, Izlanddal, Lengyelországgal és Romániával;

mivel az említett megállapodások az érintett ágazatban lehetővé teszik a kereskedelem olyan formáját, amely összeegyeztethető a kérdéses ágazat piacának közös szervezésével,

A KÖVETKEZŐKÉPPEN HATÁROZOTT:

1. cikk

(1) A juhhús- és kecskehús-ágazatban az alábbiakban felsorolt országokkal levélváltás formájában kötött megállapodások a Közösség nevében jóváhagyásra kerülnek:

- Ausztria,

- Izland,

- Lengyelország,

- Románia.

(2) A megállapodások szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az 1. cikkben említett megállapodásoknak a Közösséget jogilag kötelező aláírására jogosult személyt.

Kelt Luxembourgban, 1981. április 28-án.

a Tanács részéről

az elnök

J. de Koning

--------------------------------------------------
A Tanács határozata

(1981. július 13.)

az északkelet-atlanti halászatban folytatandó jövőbeni többoldalú halászati együttműködésről szóló egyezmény megkötéséről

(81/608/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a nemzetközi együttműködés és konzultáció elengedhetetlen a parti államok joghatósága alá tartozó övezeteken kívüli, az Atlanti-óceán északkeleti körzetében lévő halászati erőforrások megőrzéséhez és optimális felhasználásához;

mivel e célból és az 1959. január 24-én megkötött Északkelet-atlanti Halászati Egyezmény megújítása érdekében az északkelet-atlanti halászatról új többoldalú egyezményt fogadtak el; mivel a Közösség részt vett ezeken a tárgyalásokon;

mivel a tárgyalásokat követően az Egyesült Királyság kormánya, mint letéteményes, 1980. november 18. és 1981. február 28. között aláírás céljára megnyitotta az új egyezményt;

mivel a közösségi halászok az egyezmény hatálya alá tartozó övezetnek a parti államok joghatósága alá tartozó övezeteken kívül eső részein tevékenykednek, és mivel ezért a Közösség érdeke, hogy részt vegyen a szóban forgó erőforrások megőrzésére és felhasználására irányuló nemzetközi együttműködésben az új egyezményhez való csatlakozással,

A KÖVETKEZŐKÉPPEN HATÁROZOTT:

1. cikk

Az északkelet-atlanti halászatban folytatandó jövőbeni többoldalú együttműködésről szóló egyezményt az Európai Gazdasági Közösség nevében a Tanács jóváhagyja.

Az egyezmény szövegét csatolták e határozathoz.

2. cikk

A Tanács elnöke az egyezmény 20. cikkével összhangban Nagy-Britannia és Észak-Írország Egyesült Királyságának kormányánál letétbe helyezi a jóváhagyó okiratot [2].

Kelt Brüsszelben, 1981. július 13-án.

a Tanács részéről

az elnök

Lord Carrington

[1] HL C 90., 1981.4.21., 113. o.

[2] Az egyezmény hatálybalépésének napját, a Közösség tekintetében, a Tanács Főtitkársága hirdeti ki az Európai Közösség Hivatalos Lapjában.

--------------------------------------------------
A Bizottság 81/662/EGK határozata

(1981. július 28.)

a friss hús Finnországból, Svédországból, Norvégiából, Ausztráliából, Kanadából és Új-Zélandból való behozatalára vonatkozó állat-egészségügyi feltételekről és a szükséges állatorvosi bizonyítványról szóló 80/790/EGK, 80/799/EGK, 80/800/EGK, 80/801/EGK, 80/804/EGK és 80/805/EGK határozat módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 77/98/EGK irányelvvel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 16. cikkére,

mivel a friss hús Finnországból [3], Svédországból [4], Norvégiából [5], Ausztráliából [6], Kanadából [7] és Új-Zélandból [8] való behozatalára vonatkozó állat-egészségügyi feltételekről és a szükséges állatorvosi bizonyítványról szóló, 1980. július 25-i 80/790/EGK, 80/799/EGK, 80/800/EGK, 80/801/EGK, 80/804/EGK és 80/805/EGK bizottsági határozat megállapította azon állat-egészségügyi bizonyítványok mintáit, amelyeknek a friss húst tartalmazó szállítmányokat kísérniük kell;

mivel a sertések, juhok és kecskék brucellózisára vonatkozó egészségügyi tanúsítvány szövegét módosítani szükséges annak érdekében, hogy összhangba kerüljön a tagsággal nem rendelkező egyéb országok tekintetében már bevezetett közösségi rendelkezésekkel;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 80/790/EGK, a 80/799/EGK, a 80/800/EGK, a 80/801/EGK, a 80/804/EGK és a 80/805/EGK határozat melléklete IV. pontjának (Egészségügyi tanúsítvány) második és harmadik francia bekezdése helyébe a következő szöveg lép:

"– friss sertéshús esetében nem olyan gazdaságból érkeztek, amely a sertésbrucellózis megelőző 6 hétben történt kitörése következtében egészségügyi tilalom hatálya alatt áll,

– juh és kecske friss húsa esetében nem olyan gazdaságból érkeztek, amely juh- vagy kecskebrucellózis megelőző 6 hétben történt kitörése következtében egészségügyi tilalom hatálya alatt áll,"

2. cikk

Ezt a határozatot 1982. január 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1981. július 28-án.

a Bizottság részéről

az elnök

Gaston Thorn

[1] HL L 26., 1977.1.31., 81. o.

[2] HL L 302., 1972.12.31., 28. o.

[3] HL L 233., 1980.9.4., 47. o.

[4] HL L 234., 1980.9.5., 35. o.

[5] HL L 234., 1980.9.5., 38. o.

[6] HL L 234., 1980.9.5., 41. o.

[7] HL L 236., 1980.9.9., 25. o.

[8] HL L 236., 1980.9.9., 28. o.

--------------------------------------------------
A Tanács határozata

(1981. október 19.)

a Közösségben található felszíni édesvíz minőségére vonatkozó közös információcsere-eljárás létrehozásáról szóló 77/795/EGK határozat Görögország csatlakozása következtében történő módosításáról

(81/856/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel Görögországnak az Európai Közösségekhez való csatlakozását figyelembe véve ki kell igazítani a Közösségben található felszíni édesvíz minőségére vonatkozó közös információcsere-eljárás létrehozásáról szóló, 1977. december 12-i 77/795/EGK tanácsi határozat [2] I. mellékletét,

ELFOGADTA EZT A HATÁROZATOT:

1. cikk

Az e határozat mellékletét képező táblázat a 77/795/EGK határozat I. mellékletébe, a Dániára, illetve a Franciaországra vonatkozó táblázatok közé kerül beillesztésre.

2. cikk

Ennek a határozatnak a tagállamok a címzettjei.

Kelt Luxembourgban, 1981. október 19-én.

a Tanács részéről

az elnök

P. Walker

[1] HL C 144., 1981.6.15., 37. o.

[2] HL L 334., 1977.12.24., 29. o.

--------------------------------------------------

MELLÉKLET

GÖRÖGORSZÁG

Mintavételi- vagy mérőállomások | A folyók listája |

| |

Drama | a Papades hídnál (01) (30 km-re attól a ponttól, ahol a folyó belép Görögország területére) | Nestos |

Serres | a Sidirokastro hídnál (02) (18 km-re attól a ponttól, ahol a folyó belép Görögország területére) | Strymon |

Thessaloniki | a Thessaloniki-Idomeni közötti vasútvonalon található 61. pont 500 kilométerkőnél (03) (10 km-re attól a ponttól, ahol a folyó belép Görögország területére) | Axios |

Kozani | Moni Ilarion (04) a Polyphyte víztározó fölött (150 km-re a torkolat fölött) | Aliakmon |

Larissa | a Larissa önkormányzati víztorony (05) (50 km-re a torkolat fölött) | Pinios |

Agrinion | Kastraki (06) a víztároló alatt (50 km-re a torkolat fölött) | Akheloos |

--------------------------------------------------
A Tanács határozata

(1981. március 30.)

a Bíróságon dolgozó főtanácsnokok számának növeléséről

(81/209/Euratom, ESZAK, EGK)

AZ EURÓPAI KÖZÖSSÉGEK TANÁCSA,

tekintettel az Európai Szén- és Acélközösséget létrehozó szerződésre, és különösen annak 32a. cikkére,

tekintettel az Európai Gazdasági Közösséget létrehozó szerződésre, és különösen annak 166. cikkére,

tekintettel az Európai Atomenergia-közösséget létrehozó szerződésre, és különösen annak 138. cikkére,

tekintettel a Bíróság 1987. július 21-i memorandumában foglalt kérésére, hogy növeljék meg a főtanácsnokok számát,

mivel a Bíróság munkaterhének növekedése indokolja a főtanácsnokok számának öt főre való emelését;

mivel a főtanácsnokok számának emelése miatt módosítani kell az Európai Szén- és Acélközösséget létrehozó szerződés 32a. cikkének első bekezdését, az Európai Gazdasági Közösséget létrehozó szerződés 166. cikkének első bekezdését és az Európai Atomenergia-közösséget létrehozó szerződés 138. cikkének első bekezdését;

mivel az Európai Szén- és Acélközösséget létrehozó szerződés 32b. cikkének harmadik bekezdését, az Európai Gazdasági Közösséget létrehozó szerződés 167. cikkének harmadik bekezdését és az Európai Atomenergia-közösséget létrehozó szerződés 139. cikkének harmadik bekezdését úgy kell módosítani, hogy a részleges megújítás felváltva két, illetve három főtanácsnokot érintsen;

mivel az előírt megújítási rendszer érvényesülésének biztosítása érdekében az e határozattal létesített tisztségre első alkalommal kinevezett főtanácsnok hivatali idejének lejártát 1985. október 6-ra előre kell hozni,

A KÖVETKEZŐKÉPPEN HATÁROZOTT:

1. cikk

"A Bíróságot öt főtanácsnok segíti."

2. cikk

"Három évente a főtanácsnokok részleges megújítására kerül sor. Ez felváltva két, illetve három főtanácsnokot érint."

3. cikk

Az e határozattal létesített tisztségre első alkalommal kinevezett főtanácsnok hivatali ideje 1985. október 6-án jár le.

Kelt Brüsszelben, 1981. március 30-án.

a Tanács részéről

az elnök

G. Braks

--------------------------------------------------